
REFERAT
privind aprobarea  constituirii comisiilor de evaluare a managementului pentru Teatrul German de Stat şi Teatrul Maghiar de Stat Csiky Gergely, Filarmonica Banatul, şi respectiv pentru Casa de Cultură a Municipiului Timişoara
Prin HCLMT nr. 69/2010, HCLMT nr.70/2010 şi prin HCLMT nr. 71/2010, cu modificările ulterioare, au fost aprobate componenţele comisiilor de evaluare a managementului pentru Teatrul German de Stat şi Teatrul Maghiar de Stat Csiky Gergely, pentru Filarmonica Banatul, şi respectiv pentru Casa de Cultură a Municipiului Timişoara.
Având în vedere modificările legale în domeniu, conform cărora în articolul 38, alin. (3), din Ordonanţa de Urgenţă a Guvernului nr.189/ 2008 privind managementul instituţiilor publice de cultură, actualizată, se stipulează că  “ Membrii comisiei de evaluare sunt numiţi prin ordin sau dispoziţie a autorităţii”, iar conform art. 2, lit. (a), autoritatea este definită ca fiind  “organ al administraţiei publice centrale sau al administraţiei publice locale, autoritatea deliberativă, reprezentată prin ministru, conducător sau autoritate executivă, în calitate de ordonator principal de credite pentru instituţia publică de cultură, după caz; ”
Propunem:

Emiterea unei hotărâri de Consiliu Local prin care să se aprobe constituirea comisiilor de evaluare a managementului pentru Teatrul German de Stat şi Teatrul Maghiar de Stat Csiky Gergely, pentru Filarmonica Banatul, şi respectiv pentru Casa de Cultură a Municipiului Timişoara, prin dispoziţie a Primarului Municipiului Timişoara, în calitate de ordonator principal de credite pentru instituţiile de cultură menţionate. Rezultatele evaluărilor efectuate de către comisiile constituite prin dispoziţie a primarului vor fi aprobate prin hotărâre de Consiliu Local.
La data intrării în vigoare a hotărârii,  HCLMT nr. 69/2010, HCLMT nr.70/2010 şi  HCLMT nr. 71/2010, cu modificările ulterioare, se abrogă  .

